Sissi, die junge Kaiserin

Sissi, die junge Kaiserin (Sissi, la juna imperiestrino) estas historia filmo reĝisorita de Ernst Marischka, kaj publikigita en 1956. Ĝi estas protagonistigita de Romy Schneider, Karlheinz Böhm, Magda Schneider, Franz Uta, Gustav Knuth, Vilma Degischer kaj Josef Meinrad. La filmo estas la dua parto de trilogio de romantikaj filmoj pri la vivo de la fama edzin-imperiestrino de Aŭstrio, nome Elizabeto de Bavario, konata familiare kiel "Sissi". La aliaj du filmoj estos Sissi (1955) kaj Sissi – Schicksalsjahre einer Kaiserin (1957)

Ĝi estis prezentita en la Kinfestivalo de Cannes de 1957.

Intrigo

Sissi malrapide adaptiĝas al vivo kiel imperiestrino de Aŭstrio, sed kun ŝia bopatrino malfacilas vivi. La arkidukino Sofia adheras al la long-establitaj reguloj, protokolo kaj etiketo, kaj konstante influas ne nur la regadon de la imperiestro de la imperio sed ankaŭ en sia familia vivo. Kiam naskiĝis la unua filo de Sissi, la arkidukino Sofia insistas pri prenado de la infano por kreskigi ŝin, ĉar ŝi sentas ke Sissi estas tro juna kaj nesperta por fari tion. Sofia ankaŭ sentas ke la loko de Sissi ne estas en la infanvartejo kun ŝia bebo, sed kun ŝia edzo kiam la imperiestro vojaĝas tra la imperio.

Skandalo minacas eksplodiĝi kiam Sissi forlasas Vienon kaj revenas al Bavario por vidi siajn gepatrojn. Ŝi kaŝas la veron al sia patrino, sed konfesas al sia patro ke ŝi ne povas vivi kun la konstanta kritiko kaj tiraneco de arkidukino Sofia. Francisko Jozefo sekvas ŝin kaj finfine konvinkas ŝin reveni al Vieno.

Tio plifortigas la influon de Sissi kun la imperiestro, kaj ŝi apogas grafon Gyula Andrássy kaj la aferon de la hungaroj por egaleco en la imperio. La filmo finas per la ceremonio de kronigo kiel Reĝino de la Hungaroj en Buda.


Geaktoraro kaj roluloj
 Romy Schneider : kiel imperiestrino Elizabeto de Aŭstrio, aŭ "Sissi"
 Karlheinz Böhm kiel imperiestro Francisko Jozefo la 1-a de Aŭstrio.
 Magda Schneider kiel Dukino Ludovika en Bavario, patrino de Sissi kaj fratino de Sofia
 Uta Franz kiel Princino Helene en Bavario, aŭ "Nené", pli aĝa fratino de Sissi
 Gustav Knuth kiel Duko Maximilian Joseph en Bavaria, patro de Sissi
 Vilma Degischer kiel Arkidukino Sophie, patrino de Francisko Jozefo
 Josef Meinrad kiel Majoro Böckl de ĝendarmaro
 Franz Böheim kiel Johann Petzmacher
 Erich Nikowitz kiel Arkidukino Franz Karl, patro de Francisko Jozefo
 Richard Eybner kiel Poŝtestro de Ischl
 Walter Reyer kiel Grafo Andrássy
 Senta Wengraf kiel Grafino Bellegarde
 Helene Lauterböck kiel Grafino Esterhazy-Liechtenstein

Kuriozaĵoj
Schneider reludis la rolon de Elisabeto en la filmo Ludwig (1972), reĝisorita de Luchino Visconti.

La aktorino Magda Schneider, kiu ludas la rolon de la dukino Ludovika en la tri filmoj de la serio, estas la patrino de Romy Schneider en la reala vivo.

Eksteraj ligiloj
 en imdb

Kategorio:Filmoj aperintaj en 1956
Kategorio:Germanlingvaj filmoj
Kategorio:Aŭstraj filmoj
Kategorio:Historiaj filmoj